
 ,, Studiului de fezabilitate Retehnologizare CAF tip PTVM de 50 Gcal/h din CET Timişoara Centru”

                                                                 şi realizarea investiţiei

Având în vedere nota de fundamentare a SC Colterm SA înregistrată cu nr. RE2004-  3311 -09.12.2004 coroborată cu necesitatea retehnologizării CAF tip PTVM de 50 Gcal/h la CET Timişoara Centru, propunem spre aprobare Consiliului Local Timişoara studiul de fezabilitate şi realizarea investiţiei privind „Retehnologizarea CAF tip PTVM de 50 Gcal/h din CET Timişoara Centru” 
1. Prezentare generală

CET Centru este o centrală veche care are în funcţiune utilaje depăşite tehnic şi fizic.

În ”Conceptul privind sistemul de termoficare al Municipiului Timişoara”, care a fost aprobat prin Hotărârea Consiliului Local nr.163/23.07.2003, această centrală a fost avută în vedere pentru modernizarea şi renunţarea la echipamentele depăşite cu care este dotată.

Pe lângă instalaţiile de bază din CET Centru, instalaţiile de vârf trebuie şi ele modernizate. 

La CAF nr.1- 50 Gcal/h, în conformitate cu legislaţia actuală, pentru obţinerea de performanţe tehnico-economice superioare (randamente sporite, consumuri specifice scăzute) este necesar o retehnologizare.

2. Descrierea soluţiei şi necesitatea implementării

Starea tehnică a instalaţiilor, emisiile de noxe, precum şi necesitatea respectării condiţiilor tehnice de siguranţă în exploatare impun realizarea de lucrări care înglobează un volum mare de înlocuiri de echipamente cât şi modificarea  conceptului de automatizare.

Scopurile urmărite :

-creşterea fiabilităţii instalaţiilor existente

-conducerea şi supravegherea automată a procesului tehnologic

-încadrarea emisiilor de noxe în normele de mediu

3.  Costul investiţiei

Costul investiţiei este de  1.014.404 € (exclusiv TVA) iar fondurile necesare vor fi din surse proprii, fonduri atrase sau fonduri speciale de dezvoltare.

4.  Indicatori tehnico-economici ai investiţiei

Pentru o rată de actualizare de 12%/an s-au obţinut următorii indicatori tehnico-economici:

DRA (Durata de recuperare actualizată):5,55 ani                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                         

VNA (Venitul net actualizat): 0,3 milioane €

RIR (Rata internă de rentabilitate): 22,79 %/an

IP (Indice intern de profitabilitate): 1,035

5. Concluzii

Acest studiul de fezabilitate a fost aprobat în Consiliul de Administraţie prin HCA nr.60/20.11.2004 şi în Adunarea Generală a Acţionarilor prin Hotărârea AGA nr.6/30.11.2004.

Având în vedere importanţa acestor studii pentru companie ca şi necesitatea creşterii eficienţei energetice prin producerea în cogenerare a energiei electrice şi  termice, solicităm aprobarea acestui studiu  în Consiliul Local al Municipiului Timişoara.

